ПРОТОКОЛ №15
ОТ ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ НА ВСС,
ПРОВЕДЕНО НА 10.05.2021 г. 

ПРИСЪСТВАТ: Красимир Шекерджиев, Вероника Имова, Олга Керелска, Атанаска Дишева, Драгомир Кояджиков, Даниела Марчева, Стефан Гроздев, Марина Михайлова и Десислава Николова.

Отсъства: Боряна Димитрова

На заседанието присъстваха: 
Цветанка Тиганчева – началник-отдел „Конкурси на съдии“;
Антонина Романова – директор на дирекция „Атестиране на магистрати“;
Николина Георгиева – началник-отдел „Атестиране на съдии“;
Протоколирал: Илина Йосифова. 

РАЗНИ

Р-1. ОТНОСНО: Проект на становище по чл. 169, ал. 1 от ЗСВ във връзка с  чл. 55,  ал. 1 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Евгени Мирославов Узунов - съдия в Районен съд - Бургас, във връзка с открита процедура за избор на административен ръководител - председател на Районен съд - Бургас, който ще се проведе на 18.05.2021 г. 
След проведеното гласуване и при обявения резултат с 6 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:
1.1. ПРИЕМА становището за притежаваните професионални качества на Евгени Мирославов Узунов - съдия в Районен съд - Бургас. 
1.2. ИЗПРАЩА, на основание чл. 55, ал. 2 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 1.1. на Евгени Мирославов Узунов - съдия в Районен съд - Бургас, за запознаване.
1.3. ПРЕДОСТАВЯ становището по т. 1.4. на Съдийската колегия на ВСС, основание чл. 55, ал. 1 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител - председател на Районен съд – Бургас. 
1.4. ВНАСЯ предложението за провеждане на избор в заседанието на Съдийската колегия на Висшия съдебен съвет, насрочено на 18.05.2021 г., за разглеждане и произнасяне. 

Р-2. ОТНОСНО: Проект на становище по чл. 169, ал. 1 от ЗСВ във връзка с  чл. 55,  ал. 1 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Станислав Иванов Цветков – и. ф. председател на Районен съд - Севлиево, във връзка с открита процедура за избор на административен ръководител - председател на Районен съд - Севлиево, който ще се проведе на 18.05.2021 г. 
След проведеното гласуване и при обявения резултат с 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:
2.1. ПРИЕМА становището за притежаваните професионални качества на Станислав Иванов Цветков – и. ф. председател на Районен съд - Севлиево. 
2.2. ИЗПРАЩА, на основание чл. 55, ал. 2 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 2.1. на Станислав Иванов Цветков – и. ф. председател на Районен съд - Севлиево, за запознаване.
2.3. ПРЕДОСТАВЯ становището по т. 2.1. на Съдийската колегия на ВСС, основание чл. 55, ал. 1 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител - председател на Районен съд – Севлиево. 
2.4. ВНАСЯ предложението за провеждане на избор в заседанието на Съдийската колегия на Висшия съдебен съвет, насрочено на 18.05.2021 г., за разглеждане и произнасяне. 

Р-3. ОТНОСНО: Проект на становище по чл. 169, ал. 1 от ЗСВ във връзка с  чл. 55,  ал. 1 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Даниела Йорданова Игнатова - съдия в Районен съд - Балчик, във връзка с открита процедура за избор на административен ръководител - председател на Районен съд - Балчик, който ще се проведе на 18.05.2021 г. 
След проведеното гласуване и при обявения резултат с 9 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:
3.1. ПРИЕМА становището за притежаваните професионални качества на Даниела Йорданова Игнатова - съдия в Районен съд - Балчик. 
3.2. ИЗПРАЩА, на основание чл. 55, ал. 2 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 3.1. на Даниела Йорданова Игнатова - съдия в Районен съд - Балчик, за запознаване.
3.3. ПРЕДОСТАВЯ становището по т. 3.1. на Съдийската колегия на ВСС, основание чл. 55, ал. 1 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител - председател на Районен съд – Балчик. 
3.4. ВНАСЯ предложението за провеждане на избор в заседанието на Съдийската колегия на Висшия съдебен съвет, насрочено на 18.05.2021 г., за разглеждане и произнасяне. 

Р-4. ОТНОСНО: Обсъждане на неприключили процедури по второ периодично атестиране.
След проведеното обсъждане и с резултат 5 гласа „За“ и 4 гласа „Против“ 

КОМИСИЯТА ПО АТЕСТИРАНЕТО И КОНКУРСИТЕ 
ИЗРАЗЯВА СЛЕДНОТО СТАНОВИЩЕ:

4.1. Счита, че неприключилите процедури по второ периодично атестиране, открити при действието на ЗСВ в редакцията до 07.02.2020 г., за които са налице предпоставките на новата разпоредба на чл. 196, ал. 1, т. 3 ЗСВ, ДВ, бр. 11/07.02.2020 г., а именно проведено периодично атестиране – за 5-годишен период от атестирането за несменяемост, следва да бъдат прекратени.
Участниците в конкурсни процедури в органите на съдебна власт и в процедури по избор на административни ръководители с неприключили атестационни процедури, открити при действието на ЗСВ в редакцията до 07.02.2020 г. следва да бъдат атестирани извънредно по реда на чл. 197, ал. 5 ЗСВ.

Мотиви: С измененията в ЗСВ (ДВ, бр.11 от 07.02.2020 г.) бяха въведени изменения в разпоредбата на чл. 196 ЗСВ по отношение видовете атестиране. Разписаният след законодателната промяна текст на чл. 196, ал. 1, т. 3 редуцира броя на периодичните атестирания след тази за несменяемост, като се предвиди провеждането само на едно периодично атестиране, без оглед вида и степента на получената комплексна оценка, за петгодишен период от атестирането за придобиване статут на несменяемост.
Съгласно чл. 34 от Указ №883/24.04.1974 г. за прилагане на Закона за нормативните актове, с преходни разпоредби се продължава действието на правила, отменени с новия НА, или се урежда тяхното прилагане спрямо висящи правоотношения или спрямо юридически факти, които са започнали, но не са завършени при действието на отменения акт. 
 В преходните разпоредби на ЗИДЗСВ (ДВ, бр.11 от 07.02.2020 г.) липсва правило, уреждащо преживяване на отменения закон по отношение на заварените случаи, в случая правилото по чл. 163, т. 3 ЗСВ до изменението му. 
Налице е преходна разпоредба, обективирана в §72, ал. 2 от  ПЗР на ЗИДЗСВ (в сила от 11.02.2020 г.), текстът на която гласи, че: „Разпределените на членовете на КАК преписки за изготвяне на комплексни оценки от атестирането да влизане в сила на този закон, се довършват по досегашния ред“. Видно от съдържанието й, тя урежда висящите производства по открити атестации единствено относно процесуалния ред за тяхното довършване, но не и по отношение  на материално-правното основание за атестиране. 
	В правната теория зависимостта на гражданския процес произтича от неговия служебен вторичен характер спрямо материалното право, т. е. следва да е налице едно съществуващо право, което да бъде защитено със защитните способи на гражданския процес (ГП). Същата зависимост е относима и по отношение на административния процес (АП), който е по-близо до ГП, отколкото до наказателния процес (НП). Административният процес е уредено от закона производство за разрешаване на административни спорове, относно уредени от административното право правоотношения. (Виж „Българско гражданскопроцесулно право“ -  Живко Сталев, издателство Сиела, 2004 г., стр.70-90). Следва изводът, че за да се приложи процесуалната норма по отношение на едно висящо административно правоотношение, необходима предпоставка е наличието на действаща материално-правна норма, която е задължително условие за възникване и развитие на административното производство. С отмяната на правната норма отпада и необходимостта от административното производство, което следва да бъда прекратено.
	С оглед горното и доколкото във  формулировката на §72, ал.2 от ПЗР на ЗИДЗСВ (ДВ, бр.11 от 07.02.2020 г.) не са регламентирани “условията“ за довършване на откритите преди влизане в сила на промените в ЗСВ от м. февруари 2020 г. атестационни процедури по второ периодично атестиране,  то неприключилите  процедури, открити при действието на ЗСВ в относимата редакция до 07.02.2020 година, за които са налице предпоставките на новата разпоредба на чл. 196, ал.1, т. 3 ЗСВ ДВ бр. 11/07.02.2020 г., а именно проведено периодично атестиране - за 5-годишен период от атестирането за несменяемост, следва да бъдат прекратени.
	Поради изложеното, с мнозинство от 5 гласа „За“ и 4 гласа „Против“ комисията счита, че следва да бъдат прекратени неприключените процедури по второ периодично атестиране, образувани преди влизане в сила на промените в ЗСВ от м. февруари 2020 г., поради отпадане на материално-правното основание за провеждането на такова атестиране.

Мотиви ДА НЕ БЪДАТ прекратявани неприключените процедурите по второ периодично атестиране, открити при условията на чл. 196, т.3 ЗСВ (в сила от 09.08.2016 г. до промените в ЗСВ, ДВ, бр.11 от 07.02.2020 г.)  

След проведено гласуване с 4 гласа „За“ и 5 гласа „Против“ 

Разпоредбата на чл. 196 в редакцията до измененията в ЗСВ от 07.02.2020 г. предвижда провеждане на периодично атестиране на всеки 5 години от атестирането за несменяемост на съдия, прокурор и следовател, на административен ръководител и на заместник на административен ръководител до получаване на две последователни положителни комплексни оценки - "добра" и "много добра" от периодично атестиране, след придобиване на несменяемост. 
Към момента на откриване на процедурите Комисията по атестирането и конкурсите е съобразявала наличието на фактическият състав на разпоредбата на  чл. 196, т. 3 от ЗСВ за провеждане на второ периодично атестиране в относимата редакция (в сила от 09.08.2016 г.), а именно: наличието на една положителна комплексна оценка „добра“ или „много добра“ от проведено периодично атестиране след несменяемост, както и изтичането на 5-годишен период от това периодично атестиране (по аргумент на §206, ал. 3 от ЗИДЗСВ, изм., ДВ, бр. 49 от 2018 г. за периодично атестиране по смисъла на чл. 196, т. 3 не се зачита атестирането, проведено преди придобиването статут на несменяемост).
След измененията в ЗСВ, въведени със ЗИД ЗСВ, ДВ, бр.11 от 07.02.2020 г.  е налице промяна в разпоредбата на чл. 196 от ЗСВ, според която периодично атестиране се провежда за 5-годишен период от атестирането за несменяемост на съдия, прокурор и следовател, на административен ръководител и на заместник на административен ръководител, т. е. броят на периодичните атестации след придобиване статут на несменяемост е редуциран само до едно периодично атестиране, без оглед вида и степента на получената комплексна оценка.
В тази връзка откритите и неприключили процедури за атестиране се явяват заварено правоотношение, което, видно от изложеното по-горе, е валидно възникнало по силата на старата редакция на разпоредбата на чл. 196 от ЗСВ. В конкретния случай определящ е моментът, към който са възникнали правопораждащите юридически факти за атестиране, а именно изтичането на законовоопределен период от време към момента на откриване на процедурата по атестиране, които са се осъществили при действието на старата редакция на закона.
Съгласно общите правила за действие на правните норми по време, а и според приетото в съдебната практика, при отмяна на закон или на определени правни норми, при липса на изрично уреждане спрямо заварените факти и правоотношения в преходните разпоредби, новият закон се прилага към заварените факти и правоотношения занапред, като законодателят е свободен да преценява начина на уреждане на заварените правни отношения, но е длъжен да го съобрази с принципа на правната сигурност, изискващ стабилност на обществените отношения и предвидимост на правните последици от различните юридически факти,
В случая е налице преходна разпоредба, обективирана в §72, ал.2 от  ПЗР на ЗИДЗСВ (в сила от 11.02.2020 г.), според която „разпределените на членовете на комисията по атестирането и конкурсите преписки по изготвяне на комплексна оценки от атестирането до влизане в сила на този закон се довършват по досегашния ред.“.  Разпоредбата е аналогична п и на други преходни разпоредби в ЗСВ (§72, ал. 1, §206, §208 от ЗИДЗСВ), уреждащи заварените производства, вкл. дисциплинарни и конкурсни. Във всички тях разписаният от законодателя подход по отношение на неприключилите производства е идентичен, а именно чрез една и съща формулировка - „по досегашния ред”. Използваният израз не ограничава само процедурата, а регламентира цялостния начин на приключване на висящите производства  вкл. и приложимите до измененията законови разпоредби, включващи и условията за провеждане на тези производства. В допълнение, видно от съдържанието на ал.2 на §72 от ПЗР на ЗИД ЗСВ,  правилото за довършване на висящите процедури „по досегашния ред“ цели да прецизира вида на компетентния помощния орган, който следва да довърши откритите процедури в зависимост от критерия дали са разпределени на членовете на КАК или не, доколкото с измененията от м. февруари 2020 г. се предвиди и създаването на помощни атестационни комисии. 
В подкрепа на горното становище се явява и вече създадената практика на СК на ВСС. С решение от 01.07.2020 г. колегията се е произнесла, че не следва да бъде прекратена процедура по периодично атестиране, открита при условията на чл.196, т.3 от ЗСВ (в сила от 09.08.2016 г. до промените в ЗСВ от месец февруари 2020 г.),  явяващо се второ за атестирания магистрат.
	
4.2. ОТЛАГА вземането на решение по т. Р-4 за следващото заседание на Комисията по атестирането и конкурсите към Съдийската колегия на ВСС. 

Р-5. ОТНОСНО: Заявление от Силвия Петкова Георгиева - съдия в Софийския районен съд, за прекратяване на откритата, с решение на КАК-СК по протокол №37/03.12.2018 г., т. С-12, процедура по периодично атестиране и алтернативно искане за извънредно атестиране. (вх.№ВСС-6482/19.04.21 г.) 
След проведеното гласуване и при обявения резултат с 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

5. Отлага разглеждането на т. Р-5 от настоящия дневен ред за следващото заседанието на Комисията по атестирането и конкурсите към Съдийската колегия на ВСС. 

Р-6. ОТНОСНО: Обсъждане на въпросите от проведената на 16.04.2021 г. среща на Съдийската колегия с председатели на съдилища във връзка с дейността на помощните атестационни комисии по изготвяне на ЕФА. 
След проведеното гласуване и при обявения резултат с 6 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

6. Отлага разглеждането на т. Р-6 от настоящия дневен ред за следващото заседание на Комисията по атестирането и конкурсите към Съдийската колегия на ВСС. 

Р-7. ОТНОСНО: Предложение от председателя на Върховния касационен съд за поощряване на Борислав Николов Белазелков – съдия във Върховния касационен съд и председател на Четвърто гражданско отделение, с отличия „служебна благодарност и грамота“, „личен почетен знак първа степен - златен“, както и с парична награда в размер на 1000 (хиляда) лева, на основание чл. 303, ал. 1 и ал. 2, т. 1 и т. 2, буква „а“ и  ал. 3, т. 1 от ЗСВ. (вх.№ ВСС-6920/23.04.2021 г.)
След проведеното гласуване и при обявения резултат с 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

7.1. Предлага на Съдийската колегия на ВСС да ПООЩРИ, на основание                   чл. 303, ал. 1 и ал. 2, т. 1 и т. 2, буква „а“ и ал. 3, т. 1 от ЗСВ, Борислав Николов Белазелков – съдия във Върховния касационен съд и председател на Четвърто гражданско отделение, с ранг „съдия във ВКС и ВАС“ с отличия „служебна благодарност и грамота“ „личен почетен знак първа степен - златен“, както и с парична награда в размер на 1000 (хиляда) лева за проявен висок професионализъм, безупречно и образцово изпълнение на служебните задължения и високи нравствени качества.

7.2. Предлага на Съдийската колегия на ВСС да предостави решението по             т. 7.1 на Комисия „Бюджет и финанси“ към Пленума на ВСС в изпълнение на решение на Пленума на ВСС по протокол №2/04.02.2021 г., т. 24.

7.3. Внася предложението в заседанието на Съдийската колегия на ВСС, насрочено на 11.05.2021 г., за разглеждане и произнасяне. 

Р-8. ОТНОСНО: Предложение от председателя на Върховния касационен съд за освобождаване на Борислав Николов Белазелков - председател на Четвърто гражданско отделение, (роден на 16.05.1956 г.) от заеманата длъжност „съдия“ във Върховния касационен съд, на основание чл. 165, ал. 1, т. 1 от ЗСВ. (вх.№ВСС-6920/23.04.2021 г.)
След проведеното гласуване и при обявения резултат с 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

8.1. ПРЕДЛАГА на Съдийската колегия на ВСС да ОСВОБОДИ, на основание чл. 160 във връзка с чл. 165, ал. 1, т. 1 от ЗСВ, Борислав Николов Белазелков – председател на Четвърто гражданско отделение, от заеманата длъжност „съдия“ във Върховния касационен съд, с ранг „съдия във ВКС и ВАС“, считано от 17.05.2021 г.

8.2. ВНАСЯ предложението в заседанието на Съдийската колегия на ВСС, насрочено на 11.05.2021 г. за разглеждане и произнасяне. 

Р-9. ОТНОСНО: Заявление за отвод от член на конкурсната комисия по конкурс за повишаване в длъжност „съдия“ в окръжните съдилища - наказателна колегия, обявен с решение на Съдийската колегия на Висшия съдебен съвет по протокол № 21/02.07.2019 г. (обн. в ДВ, бр. 53/05.07.2019 г.).
След проведеното гласуване и при обявения резултат с 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:
	
9.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ Милена Бориславова Рангелова – съдия в Апелативен съд – Пловдив за редовен член на конкурсната комисия за повишаване в окръжните съдилища – наказателна колегия, на мястото на Емилия Василева Петкова.

9.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ чрез жребий 1 (един) резервен член – съдия в апелативен съд-наказателна колегия, на конкурсната комисия за повишаване в окръжните съдилища – наказателна колегия, на мястото на Милена Бориславова Рангелова.

9.3. Внася предложението в заседание на Съдийската колегия на Висшия съдебен съвет, насрочено на 11.05.2021 г., за разглеждане и произнасяне. 
				
Р-10. ОТНОСНО: Заявление за отвод от член на изпитната комисия по наказателно право и процес на кандидатите за младши съдии, в края на обучението им в Националния институт на правосъдието.
След проведеното гласуване и при обявения резултат с 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

10.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ чрез жребий 1 (един) резервен член – наказателен съдия в апелативен/окръжен съд, на изпитната комисия за младши съдии по наказателно право и процес, на мястото на Петя Иванова Стоянова-Николова.

10.2. Внася предложението в заседание на Съдийската колегия на Висшия съдебен съвет, насрочено на 11.05.2021 г., за разглеждане и произнасяне. 

Р-11. ОТНОСНО: Решение №5276/26.04.2021 г. на Върховния административен съд, Шесто отделение, по адм. дело №13758/2020 г., образувано по жалба на Теодора Белева - Маркова, във връзка с конкурс за първоначално назначаване в районните съдилища, обявен с решение на Съдийската колегия на Висшия съдебен съвет по протокол №7/25.02.2020 г., изм. и доп. с решение по протокол №8/10.03.2020 г.
След проведеното гласуване и при обявения резултат с 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

11. Приема за сведение решение №5276/26.04.2021 г. на Върховния административен съд, Шесто отделение, по адм. дело №13758/2020 г., образувано по жалба на Теодора Белева - Маркова, във връзка с конкурс за първоначално назначаване в районните съдилища, обявен с решение на Съдийската колегия на Висшия съдебен съвет по протокол №7/25.02.2020 г., изм. и доп. с решение по протокол №8/10.03.2020 г.

Р-12. ОТНОСНО: Заявление от Десислава Христова Ахладова - Атанасова - министър на правосъдието, за възстановяване на длъжност „съдия“ в Административен съд - София-област, на основание чл. 195, ал. 4 от ЗСВ. 
(вх. №ВСС-7434/29.04.2021 г.)
След проведеното гласуване и при обявения резултат с 6 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

След проведеното гласуване по предложението на г-жа Атанаска Дишева да бъде оставено без разглеждане заявлението, тъй като към момента на произнасянето то се явява преждевременно направено и не следва да бъде разглеждано, при обявения резултат с 2 гласа „За“ и 7 гласа „Против“, предложението не беше прието. 

След проведеното гласуване по предложението на г-жа Олга Керелска за отлагане предвид това, че към настоящия момент не са настъпили предпоставките заявлението да бъде разгледано, предложението не беше прието с резултат 1 глас „За“ и 8 гласа „Против“. 

Към настоящия момент не са налице предпоставките на чл. 195, ал. 4 от ЗСВ доколкото Десислава Ахладова-Атанасова все още е министър на правосъдието, макар и в оставка. Въпреки това са налице предпоставките да бъде разгледано заявлението, тъй като и Комисията и Колегията могат да се произнесат по него, под условие решението да влезе в сила след настъпване на предпоставките на чл. 195, ал. 4 от ЗСВ. След проведеното гласуване на тези основания по предложенията на г-жа Имова и г-жа Михайлова предложението бе прието с 6 гласа „За“ и 3 гласа „Против“.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

12.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ Десислава Христова Ахладова - Атанасова - министър на правосъдието в оставка да бъде възстановена на съдийска длъжност, считано от настъпване на основанието - датата на издаване на указа на Президента на РБългария за назначаване на ново правителство.

Мотиви: КАК преценява, че действително към настоящия момент не са налице предпоставките за възстановяване на Десислава Ахладова-Атанасова на съдийска длъжност, доколкото тя все още не е освободена от заеманата длъжност в Министерски съвет. Към момента, в който тя бъде освободена с назначаване на служебно правителство, ще бъде възстановена, респективно ще започне да тече 14-дневен срок, в който тя ще бъде назначена на съдийска длъжност.
. 
След проведеното гласуване и при обявения резултат с 5 гласа „За“ и 4 гласа „Против“

12.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ДА ВЪЗСТАНОВИ, на основание чл. 195, ал. 4 от ЗСВ Десислава Христова Ахладова - Атанасова - министър на правосъдието в оставка на длъжност „съдия“ в Административен съд – София област, с ранг „съдия в АС“, с основно месечно трудово възнаграждение съгласно Таблица № 1 на ВСС, считано от настъпване на основанието - датата на издаване на указа на Президента на РБългария за назначаване на ново правителство.

Мотиви: Разпоредбата на чл. 195, ал. 4 от ЗСВ дава възможност възстановяването на магистратска длъжност да бъде направено на длъжността, заемана от заявителя преди напускането на магистратската длъжност в съдебния орган, в който е работил или в равен по степен съд. Към настоящия момент нито в Административен съд-Перник, нито в Административен съд - София област са налице свободни длъжности извън тези, които са обявени за конкурс, поради което следва да бъде уважено искането на заявителя и тя да бъде възстановена в Административен съд – София област.

След проведеното гласуване и при обявения резултат с 6 гласа „За“ и 3 гласа „Против“

12.3. Внася предложението в заседание на Съдийската колегия на ВСС, насрочено на 11.05.2021 г., за разглеждане и произнасяне.

Р-13. ОТНОСНО: Заявление от Пламен Янев Панайотов - заместник на административния ръководител на Специализирания наказателен съд, за оттегляне на подаденото заявление за освобождаването му от заеманата длъжност „заместник на административния ръководител“ на Специализирания наказателен съд. (вх. №ВСС-6470/29.04.2021 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

След проведеното гласуване и при обявения резултат със 7 гласа „За“ и 1 глас „Против“ 

13.1. Заявлението от Пламен Янев Панайотов - заместник на административния ръководител на Специализирания наказателен съд, за оттегляне на подаденото заявление за освобождаването му от заеманата длъжност „заместник на административния ръководител“ на Специализирания наказателен съд, следва да бъде внесено в заседание на Съдийската колегия на ВСС. 

13.2. Предлага на Съдийската колегия на ВСС да прекрати образуваното производство по подаденото заявление от Пламен Янев Панайотов - заместник на административния ръководител на Специализирания наказателен съд, за освобождаването му от заеманата длъжност „заместник на административния ръководител“ на Специализирания наказателен съд. 

След проведеното гласуване и при обявения резултат с 6 гласа „За“ и 3 гласа „Против“

13.3. Внася заявлението от Пламен Янев Панайотов - заместник на административния ръководител на Специализирания наказателен съд, за оттегляне на подаденото заявление за освобождаването му от заеманата длъжност „заместник на административния ръководител“ на Специализирания наказателен съд в заседанието на Съдийската колегия на ВСС, насрочено на 11.05.2021 г., за разглеждане и произнасяне. 

ЕДИННИ ФОРМУЛЯРИ

С-1. ОТНОСНО: Периодично атестиране на Трифон Иванов Минчев - съдия в Окръжен съд - Стара Загора. (вх.№ ВСС-7507/19.06.2019 г.) 
След проведеното гласуване и при обявения резултат с 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

1.1. НЕ ПРИЕМА ИЗЦЯЛО обобщения доклад на атестационния състав ведно с направеното предложение за комплексна оценка за периодично атестиране на Трифон Иванов Минчев - съдия в Окръжен съд - Стара Загора.

Мотиви: Комисията по атестирането и конкурсите към Съдийската колегия на Висшия съдебен съвет (КАК) счита, че предложената оценка от Помощната атестационна комисия към АС – Пловдив (ПАК), следва да бъде намалена с една точна по критерия „Правни познания и умения за прилагането им“. Част от описаните в ЕФА отменени актове по дела са за констатирани нарушения на атестирания магистрат по приложението на материалния и процесуалния закон. Същите са относими към показателите по критерия  „Правни познания и умения за прилагането им“ и са основание за отнемане на 1 (точка) от максималните 20 (двадесет). Доколкото този критерий служи за преценка на качеството на работата на магистрата и цитирания от ПАК нисък процент на отменени съдебни актове, не се явява относим показател по този критерий и същия следва да бъде отчетен в ч. VІI, т.4 от ЕФА. 
КАК счита, че оценката по критерия „Умение за анализ на правнорелевантните факти“, следва да бъде завишена с 1 (една) точка, доколкото при не всички отменени актове се констатират пропуски на магистрата по относимите по този критерий показатели. От друга страна, не могат да бъдат пренебрегнати изводите на ПАК, при анализа на отменените актове и проверените дела, за случаи, в които е налице недостатъчно убедително мотивиране на съдебния акт, както  и  анализът на доказателствата не е достатъчно прецизен. Същото мотивира КАК да приеме оценка от 17 (седемнадесет) точки по критерия „Умение за анализ на правнорелевантните факти“.
По критерия „Брой необжалвани от подлежащите на обжалване съдебни актове; потвърдените обжалвани съдебни актове; отменените или обезсилени съдебни актове, изцяло или частично, и основанията за това“, КАК се придържа към установената практика да се отнемат точки по този критерий, в случаите, когато процентът на отменените съдебни актове надвишава 20%. За атестирания магистрат този процент е 13,58%, изведен като съотношение от 11 бр. (в т.ч. 1 бр. по обективни причини) отменени съдебни актове при обжалвани 81 бр., което обосновава увеличаване с 1 (една) точка до максималните 5 (пет).
КАК потвърждава предложените оценки по останалите критерии и определя комплексна оценка „Много добра“ – 96 точки, на Трифон Иванов Минчев – съдия в Окръжен съд – Стара Загора.

1.2. Налице са условията по чл. 196, ал. 1, т. 3 от ЗСВ за провеждане на периодично атестиране на Трифон Иванов Минчев - съдия в Окръжен съд - Стара Загора. 

1.3. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ – 96 (деветдесет и шест) точки на Трифон Иванов Минчев - съдия в Окръжен съд - Стара Загора. 

1.4. ПРЕДОСТАВЯ, на основание чл. 205, ал. 1 от ЗСВ, на Трифон Иванов Минчев - съдия в Окръжен съд - Стара Загора, резултатите от атестирането, за запознаване. 

С-2. ОТНОСНО: Извънредно атестиране на Мария Маркова Берберова-Георгиева - съдия в Районен съд - Несебър.
След проведеното гласуване и при обявения резултат с 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

2.1. НЕ ПРИЕМА ИЗЦЯЛО обобщения доклад на атестационния състав ведно с направеното предложение за комплексна оценка за извънредно атестиране на Мария Маркова Берберова-Георгиева - съдия в Районен съд - Несебър. 

Мотиви: Комисията по атестирането и конкурсите към Съдийската колегия на Висшия съдебен съвет (КАК) счита, че предложената оценка от Помощната атестационна комисия към ОС – Бургас (ПАК), следва да бъде увеличена с една точка по критерия „Правни познания и умения за прилагането им“. След внимателен преглед на отменените съдебни актове по граждански дела, както и по наказателни и наказателни дела от административен характер, КАК прецени, че констатираните неточности следва да бъдат основание за намаляване на оценката по този критерий с една точка, вместо предложените от ПАК 2 (две) точки. Ето защо по този критерий КАК определя оценка от 19 (деветнадесет) точки.
По критерия „Брой необжалвани от подлежащите на обжалване съдебни актове; потвърдените обжалвани съдебни актове; отменените или обезсилени съдебни актове, изцяло или частично, и основанията за това“, КАК се придържа към установената практика, да се отнемат точки по този критерий, в случаите, когато процентът на отменените съдебни актове надвишава 20%. За атестирания магистрат този процент е 26,19%, което обосновава намаляване с 1(една) точка от максималните 5 (пет).
КАК потвърждава предложените оценки по останалите критерии и определя комплексна оценка „Много добра“ – 97 точки, на Мария Маркова Берберова – Георгиева – съдия в Районен съд – Несебър.

2.2. Налице са условията по чл. 196, ал. 1, т. 4, във връзка с чл. 197, ал. 5, т. 2 от ЗСВ за провеждане на извънредно атестиране на Мария Маркова Берберова-Георгиева - съдия в Районен съд - Несебър. 

2.3. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ – 97 (деветдесет и седем) точки на Мария Маркова Берберова-Георгиева - съдия в Районен съд - Несебър. 

2.4. ПРЕДОСТАВЯ, на основание чл. 205, ал. 1 от ЗСВ, на Мария Маркова Берберова-Георгиева - съдия в Районен съд - Несебър, резултатите от атестирането, за запознаване. 

С-3. ОТНОСНО: Извънредно атестиране на Веселин Георгиев Белев - съдия в Районен съд - Бургас.
След проведеното гласуване и при обявения резултат с 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

3.1. ПРИЕМА ИЗЦЯЛО обобщения доклад на атестационния състав ведно с направеното предложение за комплексна оценка за извънредно атестиране на Веселин Георгиев Белев - съдия в Районен съд - Бургас. 

3.2. Налице са условията по чл. 196, ал. 1, т. 4, във връзка с чл. 197, ал. 5, т. 1 от ЗСВ за провеждане на извънредно атестиране на Веселин Георгиев Белев - съдия в Районен съд - Бургас.

3.3. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ – 98 (деветдесет и осем) точки на Веселин Георгиев Белев - съдия в Районен съд - Бургас.

3.4. ПРЕДОСТАВЯ, на основание чл. 205, ал. 1 от ЗСВ, на Веселин Георгиев Белев - съдия в Районен съд - Бургас, резултатите от атестирането, за запознаване. 

С-4. ОТНОСНО: Извънредно атестиране на Пламен Ангелов Синков - изпълняващ функциите „административен ръководител - председател“  на Апелативен съд - Бургас.
След проведеното гласуване и при обявения резултат с 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

4.1. НЕ ПРИЕМА ИЗЦЯЛО обобщения доклад на атестационния състав ведно с направеното предложение за комплексна оценка за извънредно атестиране на Пламен Ангелов Синков - изпълняващ функциите „административен ръководител - председател“  на Апелативен съд - Бургас. 

Мотиви: По критерия „умение за анализ на правнорелевантните факти“, комисията след като се запозна с отменените актове на атестирания магистрат постановени по ВНОХД намира, че част от тях са отменени като са констатирани неточности при събиране и анализ на доказателствените материали. По едно от производствата е констатиран и неправилен анализ на събраните доказателства. Въпреки че констатираните неточности са по  малък брой дела и неразкриват съществени нарушения при обсъждането, събирането на доказателствата и доказателствените средства, комисията намира, че следва да бъде отнета една точка на атестирания магистрат по този критерии.
КАК счита, че по критерия „брой необжалвани от подлежащите на обжалване съдебни актове; потвърдените обжалвани съдебни актове; отменените или обезсилени съдебни актове, изцяло или частично и основанията за това“ оценката подлежи на корекция. Общият брой на изцяло порочните съдебни актове е 7. Делът им от обжалваните (общо 51 броя) е 13.72 %. Практиката на КАК е да намалява оценката по този критерий при над 20 % изцяло отменени актове и следователно основание за отнемане една точка по този критерий не е налице. Оценката следва да е максималната - 5 т.
С оглед на изложеното определя комплексна оценка „Много добра“ – 99 (деветдесет и девет точки) на Пламен Ангелов Синков – и.ф. административен ръководител на Апелативен съд - Бургас.   

4.2. Налице са условията по чл. 196, ал. 1, т. 4, във връзка с чл. 197, ал. 5, т. 2 от ЗСВ за провеждане на извънредно атестиране на Пламен Ангелов Синков - изпълняващ функциите „административен ръководител - председател“  на Апелативен съд – Бургас.  

4.3. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ – 99 (деветдесет и девет) точки на Пламен Ангелов Синков - изпълняващ функциите „административен ръководител - председател“  на Апелативен съд – Бургас. 

4.4. ПРЕДОСТАВЯ, на основание чл. 205, ал. 1 от ЗСВ, на Пламен Ангелов Синков - изпълняващ функциите „административен ръководител - председател“  на Апелативен съд - Бургас, резултатите от атестирането, за запознаване. 

С-5. ОТНОСНО: Извънредно атестиране на Силвия Александрова Цанкова - Захариева - съдия в Окръжен съд - Пловдив. 
След проведеното гласуване и при обявения резултат с 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

5.1. НЕ ПРИЕМА ИЗЦЯЛО обобщения доклад на атестационния състав ведно с направеното предложение за комплексна оценка за извънредно атестиране на Силвия Александрова Цанкова - Захариева - съдия в Окръжен съд - Пловдив. 

Мотиви: Комисията по атестирането и конкурсите към Съдийската колегия на Висшия съдебен съвет (КАК) счита, че предложената оценка от Помощната атестационна комисия към АС – Пловдив (ПАК), следва да бъде намалена с една точка по критерия „Правни познания и умения за прилагането им“. След като се запозна с отменените съдебни актове на атестирания магистрат, КАК намира, че част от тях са отменени поради допуснати съществени нарушения процесуалния закон, свързани с незаконосъобразно изменение на обвинението, както и други отменени поради неправилно приложение на материалния закон, свързано с точна квалификация на инкриминираното деяние. По част от производствата въззивната инстанция е преценила, че на досъдебното производство не са допуснати процесуални нарушения, поради което е отменила постановения съдебен акт, с който е прекратено съдебното производство. КАК приема, че констатираните неточности при приложението на материалния и процесуалния закон, макар и не многобройни и не твърде съществени, налагат да бъде отнета една точка по този критерий.
По критерия „Брой необжалвани от подлежащите на обжалване съдебни актове; потвърдените обжалвани съдебни актове; отменените или обезсилени съдебни актове, изцяло или частично, и основанията за това“, КАК се придържа към установената практика, да се отнемат точки по този критерий, в случаите, когато процентът на отменените съдебни актове надвишава 20%. За атестирания магистрат този процент е 25,33%, което обосновава намаляване с 1(една) точка от максималните 5 (пет).
КАК потвърждава предложените оценки по останалите критерии и определя комплексна оценка „Много добра“ – 98 точки, на Силвия Александрова Цанкова – Захариева – съдия в Окръжен съд – Пловдив.

5.2. Налице са условията по чл. 196, ал. 1, т. 4, във връзка с чл. 197, ал. 5, т. 1 от ЗСВ за провеждане на извънредно атестиране на Силвия Александрова Цанкова - Захариева - съдия в Окръжен съд - Пловдив.  

5.3. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ – 98 (деветдесет и осем) точки на Силвия Александрова Цанкова - Захариева - съдия в Окръжен съд - Пловдив. 

5.4. ПРЕДОСТАВЯ, на основание чл. 205, ал. 1 от ЗСВ, на Силвия Александрова Цанкова - Захариева - съдия в Окръжен съд - Пловдив, резултатите от атестирането, за запознаване. 

С-6. ОТНОСНО: Придобиване статут на несменяемост на Симона Димитрова Миланези - Пенчева - съдия в Окръжен съд - Габрово. (вх.№ ВСС-5983/19.06.2020 г.)
След проведеното гласуване и при обявения резултат с 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

6.1. ПРИЕМА ИЗЦЯЛО обобщения доклад на атестационния състав ведно с направеното предложение за комплексна оценка за атестиране за придобиване статут на несменяемост на Симона Димитрова Миланези - Пенчева - съдия в Окръжен съд - Габрово. 

6.2. Налице са условията по чл. 196, ал. 1, т. 2 от ЗСВ за провеждане на атестиране за придобиване статут на несменяемост на Симона Димитрова Миланези - Пенчева - съдия в Окръжен съд - Габрово.

6.3. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ – 98 (деветдесет и осем) точки на Симона Димитрова Миланези - Пенчева - съдия в Окръжен съд – Габрово.  

6.4. ПРЕДОСТАВЯ, на основание чл. 205, ал. 1 от ЗСВ, на Симона Димитрова Миланези - Пенчева - съдия в Окръжен съд - Габрово, резултатите от атестирането, за запознаване. 

С-7. ОТНОСНО: Придобиване статут на несменяемост на Димитър Валентинов Петров - съдия в Софийския районен съд. (вх.№ ВСС-4442/05.04.2019 г.) 
След проведеното гласуване и при обявения резултат с 5 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

7.1. НЕ ПРИЕМА ИЗЦЯЛО обобщения доклад на атестационния състав ведно с направеното предложение за комплексна оценка за атестиране за придобиване статут на несменяемост на Димитър Валентинов Петров - съдия в Софийския районен съд. 

Мотиви: Комисията по атестирането и конкурсите се обедини около мнението, че предложената от ПАК при СГС комплексна оценка от атестирането на съдия Димитър Петров, следва да се редуцира от 99 на 98 точки, като освен отнетата точка по критерия „Умение за оптимална организация на работата“ (ПАК е определила оценка 14 точки от максимални 15), следва да се отнеме и още една точка по първия общ критерий „Правни познания и умения за прилагането им“. Мотивите за това са следните:
В част VI, т. 1 от ЕФА невярно е посочено, че броят на отменените съдебни актове на атестирания съдия е 6, от обжалвани 310. Видно от приложената статистическа част IVа, отменените съдебни актове са 81 броя, от обжалвани 501 бр. Въпреки това, КАК, по този критерий, не обследва броя на отменените съдебни актове и съответно процентното му изражение като дял от обжалваните съдебни актове за атестационния период. Тези стойности са взети предвид при определяне на оценката по четвъртия специфичен критерий „Брой необжалвани от подлежащите на обжалване съдебни актове; потвърдените обжалвани съдебни актове; отменените или обезсилени съдебни актове, изцяло или частично, и основанията за това“, където КАК изцяло прима предложената от ПАК максимална оценка.
Предмет на анализ по критерия „Правни познания и умения за прилагането им“ е работата на атестирания магистрат, съобразно показателите: Познаване и прилагане на материалния закон; Основания за отмяна, изменение или потвърждаване на съдебните актове и Способност за прилагане на процесуалните закони.
При извършената проверка на коригираните съдебни актове на съдия Петров, се установи, че немалък брой от тях са отменени поради допуснати от атестирания магистрат нарушения на процесуалните правила. Вярно е също, че преобладаващата част са определения и разпореждания по частни граждански дела, и по характера си не представляват особено тежко нарушение. Също така, КАК не взема под внимание и отменените съдебни актове на съдията при наличие на противоречива съдебна практика.  Едновременно с това, обаче, се констатират и известен брой нарушения на процесуалния закон по част от исковите производства, които, макар и не системни, но след съобразяване на тяхната тежест и характер, мотивират КАК да определи оценка, с една точка по-малко от максималния размер на точките по този критерий.
Комисията по атестирането и конкурсите, се съгласява с предложените от ПАК оценки по всички останали критерии, и определя оценка „много добра“ – 98 точки на Димитър Валентинов Петров – съдия в Софийски районен съд.

7.2. Налице са условията по чл. 196, ал. 1, т. 2 от ЗСВ за провеждане на атестиране за придобиване статут на несменяемост на Димитър Валентинов Петров - съдия в Софийския районен съд.

7.3. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ – 98 (деветдесет и осем) точки на Димитър Валентинов Петров - съдия в Софийския районен съд.  

7.4. ПРЕДОСТАВЯ, на основание чл. 205, ал. 1 от ЗСВ, на Димитър Валентинов Петров - съдия в Софийския районен съд, резултатите от атестирането, за запознаване. 

ПРЕДЛОЖЕНИE ЗА ПРИДОБИВАНЕ СТАТУТ НА НЕСМЕНЯЕМОСТ

С-8. ОТНОСНО: Предложение от административния ръководител - председател на Софийския градски съд за придобиване статут на несменяемост на Даниела Георгиева Талева - съдия в Софийския градски съд. (вх.№ВСС-6665/22.04.2021 г.) 
След проведеното гласуване и при обявения резултат с 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

8.1. ОТКРИВА, на основание чл. 52, ал. 1, т. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за атестиране за придобиване статут на несменяемост, на основание чл. 196, ал. 1, т. 2 от ЗСВ, на Даниела Георгиева Талева - съдия в Софийския градски съд, за периода 25.01.2016-25.01.2021 г. 
8.2. Да се изискат от административния ръководител на Софийски градски съд необходимите документи за провеждане на атестиране, съгласно чл. 58, ал. 1 от Наредбата.

ПРЕДЛОЖЕНИE ЗА ПЕРИОДИЧНО АТЕСТИРАНЕ

С-9. ОТНОСНО: Предложение от административния ръководител - председател на Административен съд - Хасково за периодично атестиране на Цветомира Димитрова Димитрова - съдия в Административен съд - Хасково (вх.№ ВСС-6754/22.04.2021 г.) 
След проведеното гласуване и при обявения резултат с 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

9. Отлага разглеждането на т. С-9 от настоящия дневен ред за следващо заседание на Комисията по атестирането и конкурсите към Съдийската колегия на ВСС. 

 ПОЛУЧЕНА ЧАСТ Х НА ЕФ - БЕЗ ВЪЗРАЖЕНИЕ

С-10. ОТНОСНО: Придобиване статут на несменяемост на Людмила Людмилова Митрева - съдия в Районен съд - Пловдив. (вх.№ ВСС-1778/08.02.2019 г.) 
След проведеното гласуване и при обявения резултат с 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

10.1. Предлага на Съдийската колегия на ВСС да проведе, на основание чл. 196, ал. 1, т. 2 от ЗСВ, атестиране ЗА ПРИДОБИВАНЕ СТАТУТ НА НЕСМЕНЯЕМОСТ на Людмила Людмилова Митрева - съдия в Районен съд - Пловдив. 

10.2. Предлага на Съдийската колегия на ВСС да ПРИЕМЕ, на основание чл. 206, ал. 1 от ЗСВ, комплексна оценка “МНОГО ДОБРА” на Людмила Людмилова Митрева - съдия в Районен съд - Пловдив.   

10.3. Предлага на Съдийската колегия на ВСС Людмила Людмилова Митрева - съдия в Районен съд - Пловдив, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

10.4. Внася предложението в заседанието на Съдийската колегия на ВСС, насрочено за  18.05.2021 г., за разглеждане и произнасяне.

С-11. ОТНОСНО: Придобиване статут на несменяемост на Ива Илиева Стойчева - Коджабашева - съдия в Районен съд - Сливен. (вх.№ ВСС-5080/19.04.2019 г.) 
След проведеното гласуване и при обявения резултат с 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

11.1. Предлага на Съдийската колегия на ВСС да проведе, на основание чл. 196, ал. 1, т. 2 от ЗСВ, атестиране ЗА ПРИДОБИВАНЕ СТАТУТ НА НЕСМЕНЯЕМОСТ на Ива Илиева Стойчева - Коджабашева - съдия в Районен съд - Сливен. 

11.2. Предлага на Съдийската колегия на ВСС да ПРИЕМЕ, на основание чл. 206, ал. 1 от ЗСВ, комплексна оценка “МНОГО ДОБРА” на Ива Илиева Стойчева - Коджабашева - съдия в Районен съд - Сливен.   

11.3. Предлага на Съдийската колегия на ВСС Ива Илиева Стойчева - Коджабашева - съдия в Районен съд - Сливен, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

11.4. Внася предложението в заседанието на Съдийската колегия на ВСС, насрочено за  18.05.2021 г., за разглеждане и произнасяне.

С-12. ОТНОСНО: Придобиване статут на несменяемост на София Сотирова Монева - изпълняващ функциите „административен ръководител - председател“ на Районен съд - Първомай. (вх.№ ВСС-1661/07.02.2019 г.) 
След проведеното гласуване и при обявения резултат с 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

12.1. Предлага на Съдийската колегия на ВСС да проведе, на основание чл. 196, ал. 1, т. 2 от ЗСВ, атестиране ЗА ПРИДОБИВАНЕ СТАТУТ НА НЕСМЕНЯЕМОСТ на София Сотирова Монева - изпълняващ функциите „административен ръководител - председател“ на Районен съд - Първомай. 

12.2. Предлага на Съдийската колегия на ВСС да ПРИЕМЕ, на основание чл. 206, ал. 1 от ЗСВ, комплексна оценка “МНОГО ДОБРА” на София Сотирова Монева - изпълняващ функциите „административен ръководител - председател“ на Районен съд - Първомай.   

12.3. Предлага на Съдийската колегия на ВСС София Сотирова Монева - изпълняващ функциите „административен ръководител - председател“ на Районен съд - Първомай, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

12.4. Внася предложението в заседанието на Съдийската колегия на ВСС, насрочено за  18.05.2021 г., за разглеждане и произнасяне.

С-13. ОТНОСНО: Периодично атестиране на Радослава Маринова Йорданова - административен ръководител - председател на Районен съд - Ихтиман. (вх.№ВСС-5194/22.04.2019 г.)
След проведеното гласуване и при обявения резултат с 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

13. Отлага разглеждането на т. С-13 от настоящия дневен ред за следващо заседание на Комисията по атестирането и конкурсите към Съдийската колегия на ВСС.

С-14. ОТНОСНО: Периодично атестиране на Невена Калинова Калинова - Тодорова  - съдия в Районен съд - Кърджали.
След проведеното гласуване и при обявения резултат с 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

14. Отлага разглеждането на т. С-14 от настоящия дневен ред за следващо заседание на Комисията по атестирането и конкурсите към Съдийската колегия на ВСС.

С-15. ОТНОСНО: Периодично атестиране на Весела Любомирова Сахатчиева - съдия в Окръжен съд - Плевен. (вх.№ ВСС-12489/17.10.2019 г.) 
След проведеното гласуване и при обявения резултат с 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

15. Отлага разглеждането на т. С-15 от настоящия дневен ред за следващо заседание на Комисията по атестирането и конкурсите към Съдийската колегия на ВСС.

С-16. ОТНОСНО: Извънредно атестиране на Любка Иванова Милкова - съдия в Районен съд - Велико Търново.
След проведеното гласуване и при обявения резултат с 6 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

16.1. Предлага на Съдийската колегия на Висшия съдебен съвет да проведе, на основание чл. 196, ал. 1, т. 4, във връзка с чл. 197, ал. 5, т. 1 от ЗСВ, извънредно атестиране на Любка Иванова Милкова - съдия в Районен съд - Велико Търново. 
16.2. Предлага на Съдийската колегия на Висшия съдебен съвет да приеме, на основание чл. 206, ал. 1 от ЗСВ, комплексна оценка от атестирането „МНОГО ДОБРА“ на Любка Иванова Милкова - съдия в Районен съд - Велико Търново. 
16.3. Внася предложението в заседание на Съдийската колегия на ВСС, насрочено за  18.05.2021 г., за разглеждане и произнасяне.

С-17. ОТНОСНО: Извънредно атестиране на Явор Симеонов Данаилов - съдия в Районен съд - Велико Търново.
След проведеното гласуване и при обявения резултат с 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

17.1. Предлага на Съдийската колегия на Висшия съдебен съвет да проведе, на основание чл. 196, ал. 1, т. 4, във връзка с чл. 197, ал. 5, т. 1 от ЗСВ, извънредно атестиране на Явор Симеонов Данаилов - съдия в Районен съд - Велико Търново. 
17.2. Предлага на Съдийската колегия на Висшия съдебен съвет да приеме, на основание чл. 206, ал. 1 от ЗСВ, комплексна оценка от атестирането „МНОГО ДОБРА“ на Явор Симеонов Данаилов - съдия в Районен съд - Велико Търново. 
17.3. Внася предложението в заседание на Съдийската колегия на ВСС, насрочено за  18.05.2021 г., за разглеждане и произнасяне.

С-18. ОТНОСНО: Извънредно атестиране на Цветомил Борисов Горчев - съдия в Районен съд - Павликени. 
След проведеното гласуване и при обявения резултат с 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

18.1. Предлага на Съдийската колегия на Висшия съдебен съвет да проведе, на основание чл. 196, ал. 1, т. 4, във връзка с чл. 197, ал. 5, т. 1 от ЗСВ, извънредно атестиране на Цветомил Борисов Горчев - съдия в Районен съд - Павликени. 
18.2. Предлага на Съдийската колегия на Висшия съдебен съвет да приеме, на основание чл. 206, ал. 1 от ЗСВ, комплексна оценка от атестирането „МНОГО ДОБРА“ на Цветомил Борисов Горчев - съдия в Районен съд - Павликени. 
18.3. Внася предложението в заседание на Съдийската колегия на ВСС, насрочено за  18.05.2021 г., за разглеждане и произнасяне.

ПРЕДСЕДАТЕЛ НА КОМИСИЯТА 
ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ:
            КРАСИМИР ШЕКЕРДЖИЕВ (п)